Blummendall
Blummendall ass eng Uertschaft an de Gemenge Bech a Jonglënster.

Geographie 
De Blummendall läit op enger Héicht vun 281 Meter um Zesummefloss vun der Heesterbaach an der Schwaarzer Iernz. E läit op der Grenz vun de Gemenge Jonglënster a Bech, resp. de Kantonen Iechternach a Gréiwemaacher: D'Nationalstrooss 14 geet als Dikrecher Strooss duerch d'Uertschaft; d'Haiser laanscht dës Strooss gehéieren zu der Gemeng Bech, déi dräi südlechst souwéi den Haff mat der Kapell, zu der Gemeng Jonglënster.

Geschicht
D'Uertschaft Blummendall ass eréischt am spéiden 18. Joerhonnert entstanen, op der Ferraris-Kaart ass se nach net agezeechent.

Den Numm vun der Uertschaft huet näischt mat Blummen ze dinn, mä d'Historiker huelen un datt e sech op de keltesche Gott vun der Sonn Bel, och Belaun genannt, oder awer op d'Gëttin Belisama, d'keltesch Juegdgëttin, bezitt.

Kuckt och

Um Spaweck 

Uertschaften zu Lëtzebuerg